CELEX: 62011TN0111
Language: fi
Date: 2011-02-21 00:00:00
Title: Asia T-111/11: Kanne 21.2.2011 — ClientEarth v. komissio

30.4.2011   
            
            
               FI
            
            
               Euroopan unionin virallinen lehti
            
            
               C 130/16
            
         Kanne 21.2.2011 — ClientEarth v. komissio
   (Asia T-111/11)
   2011/C 130/29
   Oikeudenkäyntikieli: englanti
   
      Asianosaiset
   
   
      Kantaja: ClientEarth (Lontoo, Yhdistynyt kuningaskunta) (edustaja: asianajaja P. Kirch)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että komissio on rikkonut tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevaa Århusin yleissopimusta,
            
         
               —
            
            
               toteamaan, että komissio on rikkonut asetusta N:o 1367/2006 (1),
            
         
               —
            
            
               toteamaan, että komissio on rikkonut asetusta N:o 1049/2001 (2),
            
         
               —
            
            
               kumoamaan asetuksen N:o 1049/2001 8 artiklan 3 kohdan nojalla tehdyn implisiittisen päätöksen, jolla komissio on jättänyt vastaamatta asetetussa määräajassa kantajan tekemään uudistettuun hakemukseen ja näin ollen kieltäytynyt antamasta pyydettyjä asiakirjoja, ja
            
         
               —
            
            
               velvoittamaan komission korvaamaan kantajan oikeudenkäyntikulut mukaan lukien mahdollisten väliintulijoiden oikeudenkäyntikulut
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa seitsemään kanneperusteeseen.
   
               1)
            
            
               Ensimmäinen kanneperuste koskee sitä, että riidanalaisella päätöksellä on rikottu asetuksen N:o 1049/2001 8 artiklan 1 ja 2 kohtaa, koska kantajan tekemään uudistettuun hakemukseen ei ole vastattu asetetussa määräajassa eikä vastaamatta jättämistä ole yksityiskohtaisesti perusteltu.
            
         
               2)
            
            
               Toinen kanneperuste koskee sitä, että riidanalaisella päätöksellä on rikottu tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen 4 artiklan 1, 2, ja 4 kohtaa, koska kantajalle ei ole annettu oikeutta tutustua pyydettyihin vaatimusten noudattamisen valvontaa koskeviin tutkimuksiin ja täytäntöönpanoa koskeviin toimintasuunnitelmiin, eikä tätä kieltäytymistä ole yksityiskohtaisesti perusteltu. Riidanalaisella päätöksellä on myös rikottu asetuksen N:o 1367/2006 6 artiklan 1 kohtaa, koska asetuksen N:o 1049/2001 4 artiklan mukaisia poikkeuksia ei ole tulkittu suppeasti.
            
         
               3)
            
            
               Kolmas kanneperuste koskee sitä, että riidanalaisella päätöksellä on rikottu asetuksen N:o 1367/2006 4 artiklan 2 kohdan b alakohtaa, koska pyydettyjä tietoja ei ole ilmoitettu komission rekistereissä.
            
         
               4)
            
            
               Neljäs kanneperuste koskee sitä, että riidanalaisella päätöksellä on rikottu asetuksen N:o 1367/2006 7 artiklaa, koska kantajalle ei ole ilmoitettu, mille pääosastolle direktiiviä 1998/81/EY (3) ja direktiiviä 2001/18/EY (4) koskevia asiakirjoja koskeva pyyntö tulee esittää tai pyyntöä ei ole toimitettu asianomaiselle pääosastolle.
            
         
               5)
            
            
               Viides kanneperuste koskee sitä, että riidanalaisella päätöksellä on rikottu asetuksen N:o 1049/2001 4 artiklan 2 kohdan kolmatta luetelmakohtaa, koska kantajalle ei ole annettu oikeutta tutustua pyydettyihin vaatimusten noudattamisen valvontaa koskeviin tutkimuksiin ja täytäntöönpanoa koskeviin toimintasuunnitelmiin. Näiden asiakirjojen luovuttamisella ei vaaranneta asetuksen 4 artiklan 2 kohdan mukaista tutkintatoimien tarkoitusten suojaa tai estetä SEUT 258 artiklassa määrätyn jäsenyysvelvoitteiden noudattamatta jättämistä koskevan menettelyn asianmukaista toteuttamista. Riidanalaisella päätöksellä rikotaan asetuksen N:o 1049/2001 4 artiklan 6 kohtaa, sillä kantajalle ei ole annettu oikeutta tutustua pyydettyjen asiakirjojen osiin.
            
         
               6)
            
            
               Kuudes kanneperuste koskee sitä, että riidanalaisella päätöksellä on rikottu asetuksen N:o 1049/2001 4 artiklan 3 kohdan ensimmäistä alakohtaa. Pyydettyjen asiakirjojen sisältämien tietojen ilmaiseminen ei vahingoittaisi vakavasti komission päätöksentekomenettelyä.
            
         
               7)
            
            
               Seitsemäs kanneperuste koskee sitä, että riidanalaisella päätöksellä on rikottu asetuksen N:o 1049/2001 4 artiklan 2 kohdan viimeistä luetelmakohtaa ja 4 artiklan 3 kohtaa, koska komissio ei ole arvioinut sitä, edellyttääkö ylivoimainen yleinen etu tietojen ilmaisemista, eikä se ole yksityiskohtaisesti perustellut tätä arvioimatta jättämistä.
            
         
      (1)  Tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta yhteisön toimielimiin ja elimiin 6.9.2006 annettu Euroopan parlamentin ja neuvoston asetus (EY) N:o 1367/2006 (EUVL L 264, s. 13).
   
      (2)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL 2001 L 145, s. 43).
   
      (3)  Geneettisesti muunnettujen mikro-organismien käytöstä suljetuissa oloissa annetun direktiivin 90/219/ETY muuttamisesta 26.10.1998 annettu neuvoston direktiivi 98/81/EY (EYVL 1998 L 330, s. 13).
   
      (4)  Geneettisesti muunnettujen organismien tarkoituksellisesta levittämisestä ympäristöön ja neuvoston direktiivin 90/220/ETY kumoamisesta 12.3.2001 annettu Euroopan parlamentin ja neuvoston direktiivi 2001/18/EY — komission lausuma (EYVL 2001 L 106, s. 1).